Պատկերացանցային գրաֆիկայի խմբագրիչ

Պատկերացանցային գրաֆիկայի խմբագրիչ, համակարգչային ծրագիր, որը թույլ է տալիս համակարգչի էկրանին ստեղծել և խմբագրել պատկերներ` JPEG, PNG, GIF կամ պատկերացանցային այլ ձևաչափերով։

Համեմատություն վեկտորային գրաֆիկայի խմբագրիչների հետ 
Վեկտորային գրաֆիկայի խմբագրիչները հաճախ հակադրում են պատկերացանցային գրաֆիկայի խմբագրիչներին, սակայն դրանց գործառույթները փոխլրացնում են իրար։ Վեկտորային և պատկերացանցային խմբագրիչների միջև տեխնիկական տարբերությունները ծագում են վեկտորային և պատկերացանցային պատկերների միջև տարբերությունից։ Վեկտորային գրաֆիկան ստեղծվում է մաթեմատիկորեն, օգտագործելով` երկրաչափական բանաձևեր։ Ամեն տարրը ստեղծվում է և ձևափոխվում է թվաբանորեն. առանցքային կետերի տեղադրման համար այն հիմնականում օգտագործվում է դեկարտյան կոորդինատների համակարգը, ապա` մաթեմատիկական ալգորիթմով այն միացնում է կետերը և հստակեցնում գույները։

Պատկերացանցային պատկերները ներառում են թվային լուսանկարները։ Պատկերացանցային պատկերը կառուցված է փիքսել կոչվող կետերի տողերից ու սյուներից և հիմնականում ավելի ֆոտոռեալիստիկ է։ Դա թվային լուսանկարչական սարքերի ստանդարտ է, անկախ այն բանից, թե լուսանկարը .raw թե jpg ձևաչափով է։ Պատկերը ներկայացված է փիքսել առ փիքսել, ինչպես մանր փազլ։

Վեկտորային խմբագրիչները ավելի հարմար են գրաֆիկական դիզայնի, էջադրման, տպագրության, պատկերանիշների, սրաեզր պատկերազարդումների ևն համար։

Ավելի բարձրորակ պատկերացանցային խմբագրիչները օրինակ` GIMP-ը, և Adobe Photoshop-ը օգտագործում են մաթեմատիկա` ընդհանուր դասավորության համար և տարրեր, օրինակ` տեքստը, և օժտված են պատկերացանցային պատկերի հետ փիքսելի ճշտությամբ աշխատելու հնարավորությամբ։

Ընդհանուր յուրահատկություններ 
 Խմբագրման հատվածի ընտրություն
 Տարբեր գույների, չափերի, կառուցվածքի վրձիններով գծերի նկարում
 Հատվածի` առանձին գույնով, գունային սահանցումով և/կամ կառուցվածքով լցոնում
 Գույնի ընտրություն օգտագործելով գունային տարբեր համակարգեր
 Գունային տարբեր համակարգերի միջև անցում 
 Տարբեր տառատեսակներով տառերի ավելացում
 Պատկերի վրայից թերությունների հեռացում 
 Շերտերի օգտագործումով բարդ խմբագրում
 Նկարի հստակեցման կամ լղոզման համար զտիչների ավելացում
 Նկարի փոխանցում տարբեր ձևաչափերի միջև

Ծանոթագրություններ 

Համակարգչային գրաֆիկա
Գրաֆիկական դիզայն
Գրաֆիկական ծրագրային ապահովումներ
Բնօրինակում անաղբյուր հոդվածներ